فرانسه نینگ ملی هواچیلیک شرکتی دن عبارت ایر فرانس نینگ پرسونلی و رهبریتی آره سیده گی جنجال لر ییچیله آلمیتگن وضعیتده. ایر فرانس نینگ میلادی ۲۰۱۷ نچی ییلی گه قدر قریب ۳ مینگ نفر پرسونلی نی ایشدن چیقاره دیگن لیگی نی بیلدیریشی بیلن باشلب کیتگن لیگی و ایریم پرسونل نینگ شرکت نینگ باشلیق لری گه حمله ایتگن لیک لری سببلی اوشبو کیشی لر حقیده دسپلین تحقیقاتی باشله تیلیشی کیتیدن چقورله شیب کیتگن خودی منه شو بحران نینگ کونساین آرتیب باریتگن لیگی کورینماقده. صنفی اتحادیه لر رهبریتی, اوشبو کیشی لر حقیده گی تحقیقات طلبی نینگ کنسل قیلینگونگه قدر شرکت رهبریتی بیلن مذاکره قیلمیدیگن لیک لری نی بیلدیردی. عینی دمده اوشبو صنفی اتحادیه لر, نوامبر آیی نینگ ۱۹ نچی کونیده اعتصاب قیلینیشی نی طلب ایتدی. ایر فرانس نینگ پلانی دایره سیده میلادی ۲۰۱۶ نچی و ۲۰۱۷ نچی ییل لری آره سیده ۳۰۰ نفر پیلوت, ۷۰۰ کابین مسئولی بیلن قریب ۹۰۰ باشقه پرسونل ایشدن چیقاریله دی. عینی دمده ایر فرانس مفاد قیلمیدیگن ایریم جای لر گه قیلینیتگن طیاره اوچیش لری نی هم توخته تیب قویه دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
